钦定古今图书集成/理学汇编/学行典/第134卷 > 二程子全书 > 《随时》
## 钦定古今图书集成/理学汇编/学行典/第134卷 > 二程子全书 > 《随时》

“学者全要识时，若不识时，不足以言学。颜子陋巷自
乐，以有孔子在焉。若孟子之时，世既无人，安可不以
道自任！”　季明问：“‘君子时中’，莫是随时否？”曰：“是也。中
字最难识，须是默识心通。且试言一厅则中央为中；
一家则厅中非中，而堂为中；言一国则堂非中，而国
之中为中。推此类可见矣。且如初寒时，则薄裘为中；
如”在盛寒而用初寒之裘，则非中也。更如“三过其门
而不入”，在禹稷之世为中；若居陋巷则不中矣。居陋
巷在颜子之时为中；若三过其门不入，则非中也。或
曰：“男女不授受之类皆然。”曰：“是也。男女不授受，中也。
在丧祭则不如此矣。”